section_heading: Religija
paragraph_text: Župa Nova Bukovica osnovana je 1812. godine. Župna crkva je posvećena Blaženoj Djevici Mariji u nebo uznesenoj (15. kolovoz), a izgradnja je započela 1904. godine. Posvetu crkve obavio je 30. rujna 1907. godine posvećeni biskup Zagrebačke nadbiskupje presvj. g. dr. Ivan Krapec. Crkva je izgrađena za vrijeme župnika Andrije Ciprijanovića. Crkva je jednobrodna građevina, izgrađena u gotskom slogu od crvene cigle. Veliki doprinos za župu pridonio je Župnik Alojzije Stanek koji je u župi dijelovao od 1958. do 1999. godine. Izgradio je filijalne kapele u mjestima Mikluešu, Četekovcu, Kozicama i Boriku. Osim kapela župnik Stanek izgradio je prvu vjeronaučnu dvoranu u Hrvatskoj nakon drugog svjetskog rata u šesdesetim godinama dvadesetog stoljeće. U Župi su od šesdesetih godina dvadesetog stoljeća pa do 2007. godine djelovale časne sestre svetog križa iz Đakova. Od 2015. godine traje obnova župne crkve u Novoj Bukovici. Radove na obnovi župne crkve inicirao je župnik Mario Matijević. Neophodna je obnova cijelog objekta crkve Uznesenja Blažene Djevice Marije koja je sagrađena u periodu od 1904. do 1907. godine.